Scandal la o primărie din Timiș. Fostul primar a plecat cu tot mobilierul din birou.
Noul primar a trebuit să își mobileze întreg biroul. Fostul edil se apără și spune că a cumpărat mobila din banii lui. Cei doi politicieni sunt colegi de partid.
Laurențiu Târziu, primarul comunei Belinț, din județul Timiș, a fost nevoit să cumpere de urgență mobilier pentru biroul său, relatează Lugoj Info.Achizițiile neprevăzute s-au datorat faptului că fostul edil al comunei a părăsit biroul de primar cu tot cu mobilă, inclusiv scaunul și dulapurile. El a motivat că acestea îi aparțin și mobilierul a fost achiziționat din fonduri personale."E adevărat. Prima investiție făcută la început de mandat a fost în mobilă. Am cumpărat niște dulapuri, o masă, un birou și chiar și scaunul de primar. Nu am avut ce să fac. Nu puteam sta pe jos într-o cameră goală. Am cheltuit cam 10.000 de lei, achiziția a respectat toate procedurile", a declarat actualul primar pentru sursa citată.Fostul și actualul primar fac parte din același partid, însă între cei doi a apărut un conflict după ce fostul edil a susținut alt candidat la alegeri.